Το ποδήλατο σε συνδυασμένες αστικές μετακινήσεις: Η περίπτωση της Θεσσαλονίκης:
Creators: name: Καρτσοβίτη, Στυλιανή Ιωάννη
Publisher: name: Aristotle University of Thessaloniki
Year: 2011
Subjects: Ποδήλατο
Συνδυασμένες μετακινήσεις
Βιώσιμη αστική κινητικότητα
Bicycle
Intermodal transportation
Sustainable urban mobility

description: Τα σημερινά συστήματα μεταφορών έχουν σημαντικές επιπτώσεις στο περιβάλλον, στην υγεία των ανθρώπων, στη συνοχή των κοινωνιών. Το μοντέλο ανάπτυξης των μεταφορών που έχει ως κεντρικό άξονα το αυτοκίνητο έχει συμβάλλει καθοριστικά εδώ και περίπου έναν αιώνα στη σημερινή δυσμενή κατάσταση. Ωστόσο, μέσα από βιβλιογραφική έρευνα και μελέτη, διαπιστώνεται ότι η παγκόσμια κοινότητα έχει κατανοήσει το πρόβλημα ήδη από τη δεκαετία του ‘70 και έχει αναγνωρίσει πλέον ότι η εξασφάλιση επιπλέον νέων υποδομών βάσει της ζήτησης για μετακινήσεις με το αυτοκίνητο ιδιωτικής χρήσης δεν είναι πια βιώσιμη λύση. Σήμερα, σε παγκόσμιο επίπεδο, κύριο θεωρητικό υπόβαθρο των πολιτικών που αποσκοπούν στον έλεγχο ή στον περιορισμό των αρνητικών συνεπειών των υπαρχόντων συστημάτων μεταφορών είναι η ορθολογική διαχείριση της κινητικότητας και η προώθηση βιώσιμων συστημάτων μεταφορών. Βασική καθολική επιδίωξη είναι η ανάπτυξη ενός στρατηγικού συγκοινωνιακού σχεδιασμού που να στοχεύει στην προώθηση και την υποστήριξη των «πράσινων μεταφορών» προκειμένου να επιτευχθεί ισορροπία ανάμεσα στις μετακινήσεις με το αυτοκίνητο και με εναλλακτικούς, φιλικούς προς το περιβάλλον τρόπους μεταφοράς στις αστικές περιοχές. Στο πλαίσιο αυτό και δεδομένου ότι η Θεσσαλονίκη αποτελεί σήμερα μια από τις φτωχότερες συγκοινωνιακά πόλεις της Ευρώπης, καθίσταται πλέον επιτακτική η ανάγκη για ανάπτυξη μιας πολιτικής που θα βασίζεται στις αρχές της βιώσιμης αστικής κινητικότητας. Η υφιστάμενη κατάσταση που επικρατεί όσον αφορά στην έντονη κυκλοφοριακή συμφόρηση, την υψηλή ατμοσφαιρική ρύπανση, την έλλειψη χώρων στάθμευσης, την καταστρατήγηση του ελεύθερου δημόσιου χώρου, και τις ολοένα αυξανόμενες ανάγκες για μετακινήσεις, απαιτεί την προώθηση εναλλακτικών λύσεων οι οποίες θα ενισχύσουν τη χρήση του ποδηλάτου σε συνδυασμό με τα μέσα μαζικής μεταφοράς. Η συμπληρωματικότητα και η διαδραστικότητα της δημόσιας αστικής συγκοινωνίας με το ποδήλατο αποτελούν απαραίτητες προϋποθέσεις για την επίτευξη συνδυασμένων μετακινήσεων με ήπιους τρόπους μεταφοράς με απώτερο στόχο την αναβάθμιση του αστικού περιβάλλοντος και την καλύτερη εξυπηρέτηση των πολιτών. Η παρούσα διπλωματική εργασία στοχεύει στη διατύπωση ορισμένων προτάσεων και παρεμβάσεων οι οποίες μπορούν να ανατρέψουν τη σημερινή δυσμενή κατάσταση και να ευνοήσουν τις συλλογικές και εναλλακτικές μορφές μετακίνησης. Συγκεκριμένα, η μεταστροφή των κατοίκων της Θεσσαλονίκης στο ποδήλατο και τα μέσα μαζικής μεταφοράς μπορεί να πραγματοποιηθεί με την επέκταση του υφιστάμενου δικτύου ποδηλατοδρόμων ούτως ώστε να συνδέεται με το δίκτυο των λεωφορειακών γραμμών αλλά και με τη μελλοντική βασική γραμμή του υπό κατασκευή μετρό. Εξίσου σημαντικό βήμα προς αυτή την κατεύθυνση αποτελεί η ανάπτυξη των απαραίτητων και επαρκών χώρων στάθμευσης για τα ποδήλατα στους σταθμούς και τις στάσεις των δημόσιων συγκοινωνιών, ενώ παράλληλα οι αντίστοιχοι συγκοινωνιακοί φορείς θα πρέπει να θεσπίσουν κανονισμούς που θα επιτρέπουν τη φόρτωση και τη μεταφορά του ποδηλάτου στα οχήματα των μέσων μαζικής μεταφοράς. Τέλος, για τη δημιουργία των κατάλληλων συνθηκών που θα εξασφαλίσουν τις δυνατότητες για συνδυασμένες μετακινήσεις, κρίνεται σκόπιμη η οργάνωση ενός συστήματος ενοικίασης κοινόχρηστων ποδηλάτων με την εγκατάσταση των σταθμών αυτόματης ενοικίασης σε κεντρικά σημεία της πόλης, πόλους έλξης και σημεία μετεπιβίβασης.
description: The current transport systems have significant impact on the environment, human health, and social cohesion. The development model of transport geared by automobile has contributed significantly for nearly a century to the present adverse situation. However, through literature research and study, it is found that the global community has understood the problem since the '70s and has now acknowledged that constructing additional new infrastructure based on demand for travel by private car is no longer viable. Today, globally, the main theoretical background of policies aim to control or reduce the negative impact of existing transportation systems is the efficient mobility management and the promotion of sustainable transport systems. Basic universal goal is to develop a strategic transportation planning that aims to promote and support "green transport" in order to achieve a balance between car journeys with alternative, environmentally friendly modes of transport in urban areas. In this context, and given that Thessaloniki is now one of the poorest public transport cities, it has become imperative to develop a policy based on principles of sustainable urban mobility. The current situation with regard to the intense traffic congestion, high pollution, lack of parking, misuse of free public space, and the ever increasing demand for travel, requires the promotion of alternative solutions that will enhance the use of bicycles combined with public transport. The complementarity and interactivity of public urban transportation by bicycle are prerequisites for achieving intermodal transportation with mild transport modes with a view to upgrading the urban environment and better transportation services to citizens. This thesis aims to formulate some proposals and interventions that can reverse the current adverse situation and to promote collective and alternative forms of transportation. Specifically, conversion of the inhabitants of Thessaloniki on the bike and public transport can be achieved by extending the existing network of bicycle paths in order to connect to the network of bus routes and the future baseline of the subway under construction. Equally important step in this direction is the development of necessary and sufficient parking spaces for bikes at stations and stops of public transport, while the respective transport companies should adopt regulations that will allow the loading and transportation of the bicycle in vehicles of public transport. Finally, to create conditions that will ensure the possibilities for intermodal transportation, it is appropriate to organize a public bike system with the installation of automatic rental stations in central city locations, attractions and places of transit.